— 304 — 



A mou seigneur le roi Henri ' 

 Que Sarrasin ont amenri 

 De toute la gregneur partie 

 Qui affiert à sa segnourie , 

 Ch'est à savoir et à entendre 

 De la tere où Dieu vaut estendre 

 Ses bras pour tous chaus enbrachier 

 Qui veulent aler droit sentier ; 

 Car Jérusalem ont conquise 

 Et trestoute la tere prinse 

 Qui à son roiaume apartient , 

 Fors Acre qui encor se tient ^ , 

 Saiete ^ et Castiau-Pelerin *, 

 Sur ^ et Barur ^ dont enterin 

 Ne sont li mur ke par frankise. 

 En elles conte est Cayfas mise ; 

 Et ches cités quo j'ai noumées 

 Si sont si griefment apressées 

 Qu'eles n'ont tere pour semer, 

 Ne dont vivre fors que de mer. 

 Dont est il bien cose certaine 

 Que grant despens et molt grand paine 

 Fol. 78 verso. Couvient à ces cités defFendre; 



Pour clie couvient au roi despendre , 

 Et il le fait moût volentiers , 

 Quamqu amasser puet de deniers 

 En Chipre dont est rois et sire ; 

 Et à paines puet che souffire. 

 Or prions dont Dieu finement 

 Qu'il maint au roi delivrement 

 Si com il set qu'il est mestiers 

 Secours de gens et de deniers 

 Par cui Jherusalem soit mise 

 Ens ou pooir de sainte Eglise , 

 Car grant honte est as crestiens 

 Et plus as prinches terriens 

 Qui se metent pour pris en paine 

 Quant autre tienent la fontaine 

 Dont des ruissaus crestien boivent, 

 Li anemi bien les dechoivent 

 Quant entr'aus les font gerroier 

 Tant qu'il ne puent Dieu vengier , 



' Henri 11 de Lusignan , roi de Jérusalem et de Chypre ; 1 2 8 5- 1 3 2 /i . 



^ L'autour écrit eu 1288; Acre fut prise le 18 mai 1291. 



' Sidon. 



" Ville située à peu de distance d'Acre. 



'^ Tyr, qui tomba au pouvoirdes Sarrasins j)eu de jours après la prise d'Ac 



" Beirouth. 



